Kvapusis rozmarinas

Kvapusis rozmarinas (Rosmarinus officinalis) – notrelinių (Lamiaceae) šeimos daugiametis, sumedėjęs žolinis augalas. Natūraliai paplitęs Viduržemio jūros regione (Pietų Europa, Šiaurės Afrika, Balkanai, Turkija).

Augalas krūminis, vešlus, iki 1,5 m aukščio (kartais iki 2 m). Lapai visžaliai, linijiniai, stori, 2-4 cm ilgio, 2-5 mm pločio, apatinėje pusėje plaukuoti. Žiedai smulkūs, labai gausūs, susitelkę po 5-10 stiebų viršūnėse. Vėsesnio klimato srityse žydi balandį-gegužę, karštesnio – ištisus metus.

Augalo lapuose gausu eterinių aliejų, alkaloidas rozmaricinas augalui suteikia stiprų aromatą.

 Panaudojimas 
Lapai, žiedai, jauni ūgliai tiek sausi, tiek džiovinti naudojami kaip prieskonis žuviai, daržovių sriuboms, salotoms, keptai mėsai, paukštienai, grybams, marinatui.

Eterinis aliejus naudojamas parfumerijoje.

 Vaistinės savybės 
Liaudies medicinoje kvapusis rozmarinas naudojamas prieš įvairiais ligas (širdies, nervų, lytines, reumatizmą). Arbata esą slopina klimakterinio periodo negalavimus.

Kategorija:Notreliniai
Kategorija:Parfumeriniai augalai
Kategorija:Prieskoniniai augalai
Kategorija:Vaistiniai augalai